**PROIECT DECIZIA ETAPEI DE ÎNCADRARE**

 Ca urmare a solicitării de emitere a acordului de mediu adresate de **S.N.T.G.N. TRANSGAZ S.A. MEDIAȘ**, cu sediul în Mediaș, str. Piața Constantin I. Motaș, nr. 1, județul Sibiu, telefon 0269 /803333, înregistrată la A.P.M. Neamţ cu nr. 4139 din 21.05.2020 și ale completărilor ulterioare,în baza Legii nr. 292 /2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49 /2011, cu modificările și completările ulterioare,

 Agenția pentru Protecția Mediului Neamț decide ca urmare a consultărilor desfășurate în cadrul ședinței Comisiei de Analiză Tehnică din data de 31.07.2020 că proiectul **”Punerea în siguranță subtraversare râu Moldova cu conducta Dn 250 Cristești – Tîrgu Neamț în zona localității Timișești, județul Neamț”** propus a fi amplasat în extravilanul comunei Timișești

 **- nu se supune evaluării impactului asupra mediului;**

 **- nu se supune evaluării adecvate;**

 **- nu se supune evaluării impactului asupra corpurilor de apă.**

**Justificarea prezentei decizii:**

**I.Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

**1)** proiectul se încadrează în prevederile Legii nr. 292 /2018 privind evaluarea impactului anumitor proiecte publice și private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 3 ”Industria energetică”, lit. b) ”instalații industrial pentru transportul gazelor…altele decât cele prevăzute în anexa nr. 1”;

**2)caracteristicile proiectului:**

**a.** - **dimensiunea şi concepţia întregului proiect**

 Amplasamentul este situat în albia minoră a râului Moldova, spre maluldrept, în extravilaul comunei Timișești; conducta este în interiorul ariei naturale protejate ROSCI0363 ”Râul Moldova între Oniceni şi Mitești”, declarat sit de importanţă comunitară prin Ordinul M.M.P. nr. 2387 /2011 pentru modificarea şi completarea Ordinului M.M.D.D.nr. 1964 /2007, privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.

 Tronsonul de conductă Dn 250 Cristești – Tîrgu Neamț are o lungime de 19,42 km. În zona localității Timișești conducta subtraversează râul Moldova. În urma viiturilor din anul 2018 s-a deteriorat apărarea de mal drept și s-a produs erodarea malului drept pe o lățime de 60 m. Albia râului Moldova s-a bifurcat în zona digului, astfel încât un braț curge pe vechea albiei și un braț curge prin spatele apărării de mal, aceasta rămânând în mijlocul albiei. Conducta de transport gaze naturale a fost decopertată rămânând suspendată pe o lungime de de 15 m.

**Lucrări propuse**

1. Lucrări pregătitoare

- amenajare platformă pentru staționare utilaje;

- pregătire pat lucrări de apărare;

- pregătire anrocamente și gabioane.

2. Lucrări provizorii

- dig pentru deviere curs de apă spre malul stâng, L=316 m, b=3 m, H=2,88 m, panta 1:2;

- calibrare albie deviată, L=265 m, b=15 m; materialul rezultat se va depune temporar, pe mal sub formaunei deponii sistematizate, cu acordul proprietarului terenului și al S.G.A.Neamț;

- deponie sistematizată peste digul de deviere.

După realizarea investiției se va dezafecta digul pentru deviere curs de apă spre malul stâng.

3. Obiect 1- Apărare de mal drept din anrocamente și două epiuri din anrocamente

a) Apărarea de mal drept din anrocamente- L=344 m.

Se va realiza în limitele punctelor de contur în coordonate STEREO 1970:

|  |  |  |
| --- | --- | --- |
| Punct | X | Y |
| 1 | 639930,19 | 616255,68 |
| 2 | 639922,90 | 616274,27 |
| 3 | 639871,73 | 616305,54 |
| 4 | 639828,09 | 616320,08 |
| 5 | 639827,35 | 616320,37 |
| 6 | 639789,01 | 616337,53 |
| 7 | 639788,45 | 616337,82 |
| 8 | 639769,13 | 616348,36 |
| 9 | 639768,55 | 616348,72 |
| 10 | 639753,54 | 616358,66 |
| 11 | 639752,26 | 616359,71 |
| 12 | 639732,57 | 616379,62 |
| 13 | 639731,51 | 616380,94 |
| 14 | 639716,40 | 616404,51 |
| 15 | 639701,79 | 616426,02 |
| 16 | 639701,45 | 616426,57 |
| 17 | 639687,64 | 616450,90 |
| 18 | 639669,28 | 616458,77 |

Fundația se va executa din saltele de gabioane cu dimensiunile 5,0 x 2,0 x 0,5 și 3,0 x 2,0 x 0,5, umplute cu piatră de râu, care se vor monta la 0,20 m sub cota talvegului.

Cota talveg – 275,28 mdMN;

Cotă montaj saltea gabioane – 275,08 mdMN.

Elevația se va executa la baza malului peste salteaua de gabioane fiind constituită din:

- prism trapezoidal la baza taluzului, executat din anrocamente cu B=3,92 m, b=2,0 m, panta taluzului dinspre albie 1 : 1,25, panta taluzului dinspre mal 1 : 0,5 și H=1,6 m. Pentru preluarea fenomenului de afuiere, salteaua de gabioane va rămâne liberă în fața prismului pe o lungime de 4 m.

Cotă superioară prism din anrocamente – 276,68 mdMN;

Cotă inferioară prism din anrocamente – 275,08 mdMN.

- protecția taluzului se va realiza de la partea superioară a prismului (276,68 mdMN) și până la cota superioară a malului (278,08 mdMN), din anrocamente, pe o lungime de 2,80m + 1,50 m și o grosime de 0,8 m. Suprafața de contact dintre apărarea de mal și teren (mai puțin suprafața orizontală a saltelei de gabioane) se va acoperi cu covor geotextil.

Apărarea de mal se va încastra în terenul natural 20 m atât în aval cât și în amonte. După executarea încastrărilor de mal, corpul apărării va fi acoperit în zona dinspre albie.

b) Epiuri din anrocamente (L= 19 m; distanța între epiuri 80 m), realizate în scopul de a reface linia malulului prin depunere de material aluvional între corpul apărării de mal și corpul epiurilor.

Corpul epiului:

- formă trapezoidală, din anrocamente, L=19 m, B=9 m, b=5 m, H=1 m, panta taluzelor 1 : 2;

- cotă superioară epiu nr. 1 – 276,05 mdMN;

- cotă superioară epiu nr. 2 – 276,04 m.

Saltele de gabioane:

- corpul epiului se va monta pe o saltea din gabioane 4,0 x 3,0 x 0,5 m. Salteaua se va monta în prelungirea și la aceeași cotă cu salteaua apărării de mal – câte 5 rânduri de gabioane cu 5 gabioane pe rând. Salteaua va rămâne liberă în partea amonte a epiului 1,5 m, în partea aval a epiului 4,5 și spre albie 4,0 m;

- cotă talveg în zona epiu nr. 1 – 275,25 mdMN;

- cotă montare saltea epiu nr. 1 – 275,05 mdMN;

- cotă talveg în zona epiu nr. 2 – 275,24 mdMN;

- cotă montare saltea epiu nr. 2 – 275,04 mdMN.

Caracteristicile protecției de taluz:

- epiu nr. 1 – protecția de taluz, din anrocamente, se va monta sub cota talvegului, la aceeași cotă cu salteaua de gabioane (275,05 mdMN) și până la cota superioară a malului (278,05 mdMN), pe o lungime 2,80 m + 1,5 mși grosimea de 0,8 m, H=3,0 m;

- epiu nr. 2 – protecția de taluz, din anrocamente, se va monta sub cota talvegului, la aceeași cotă cu salteaua de gabioane (275,04 mdMN) și până la cota superioară a malului (278,04 mdMN), pe o lungime 2,80 m + 1,5 m și grosimea de 0,8 m, H=3,0 m.

Pentru a se împedica antrenarea materialui din spatele apărării suprafața de contact dintre apărarea de mal și teren (mai puțin suprafața orizontală a saltelei de gabioane) se va acoperi cu covor geotextil.

Epiurile se vor realiza în limitele punctelor de contur în coordonate STEREO 1970:

|  |  |  |
| --- | --- | --- |
| Epiu | X | Y |
| Epiu nr. 1 | 639801,56 | 616334,92 |
| 639809,33 | 616352,27 |
| Epiu nr. 1 | 639728,37 | 616390,93 |
| 639744,36 | 616401,19 |

4. Obiect 2 – Lucrări de refacere a subtraversării râului Moldova cu conducta Dn 250 Cristești – Tîrgu Neamț

a) Lucrări pregătitoare:

- se deviază cursul de apă;

- se betonează (la stația de betoane) țevile care vor forma firul subtraversării, conform detaliului de lestare;

- se transportă pe amplasament țevile betonate;

- se îmbină prin sudare tronsoanele de țeavă și se betonează sudurile în întregime;

- se montează prin sudare curbele de revenire în fir a traversării și se excavează șanțul unde se va monta conducta;

- se lansează conducta în șanț, de pe malul opus cu lansatoarele;

- după executarea lucrărilor de traversare configurația malulurilor va fi adusă la starea inițială;

- se fac probe de presiune;

- conducta de gaze naturale ce se va înlocui va fi dezafectată pe o lungime de 63 m, urmând a fi predată la Societăți de preluare deșeuri metalice.

b) Caracteristici conductă nouă:

- lungime 70 m;

- diametrul exterior 273,1 mm.

Montarea se va executa în șanț deschis cu conductă lestată. Se va cupla la conducta existentă. Pe firul conductei nu sunt schimbări de direcție.

Se vor respecta:

- cota talveg 275,28 mdMN;

- cota afuerii totale 274,31 mdMN;

- cota generatoarei superioare a conductei 273,68 mdMN;

- cota generatoarei superioare a lestului conductei va fi situată la cel puțin 0,63 m sub cota afuerii totale a cursului de apă.

Coordonatele STEREO 1970 pentru înlocuirea conductei existente pe o lungime de 70 m sunt:

|  |  |  |
| --- | --- | --- |
|  | X | Y |
| Cuplare în albie | 639786,62 | 616375,48 |
| Cuplare mal drept | 639731,85 | 616344,29 |

Coordonatele STEREO 1970 pentru reperi sunt:

|  |  |  |
| --- | --- | --- |
|  | X | Y |
| R1 | 639720,83 | 616327,03 |
| R2 | 639623,17 | 616432,22 |

**Conducta este amplasată în interiorul sitului NATURA 2000 ROSCI0363 ”Râul Moldova între Oniceni şi Mitești”.În perioada 01.04. – 01.10. a fiecărui an (perioadă de vulnerabilitate a speciilor de peşti comunitari), conform prevederilor Ordinului M.M.A.P. nr. 1640/2016 de aprobare a Planului de management și Regulamentului sitului ROSCI0363”Râul Moldova între Oniceni şi Mitești”, sunt interzise realizarea lucrărilor direct în albia râului.**

**În această perioadă se pot realiza lucrări de decolmatare, reprofilare și regularizare scurgere doar utilizând tehnologia de excavare ”în bazin închis”, cu condiția ca berma de siguranță care închide zona propusă pentru excavare și o separă de cursul râului Moldova să fie executată până cel târziu la 31.03, urmând a fi dezafectată la 30.09. a fiecărui an.**

####  b. - cumularea cu alte proiecte existente şi /sau propuse

####  În zonă, în albia râului Moldova, nu se desfășoară alte activități.

**c.** - **utilizarea resurselor naturale, în special a solului, a terenurilor, a apei şi a biodiversităţii**

Pentru realizarea lucrării de apărare mal se vor folosi piatră și bolovani de râu.

**d.** - **cantitatea şi tipurile de deşeuri generate /gestionate: deşeuri de materiale de construcţie din reabilitări construcţii existente şi realizare construcţii noi**

Din activitatea de amenajare /funcționare a conductei nu rezultă deșeuri. Surplusul de material (conductă dezafectată, resturi de plasă de la gabioane, resturi de geotextil, etc.) vor fi depozitate separat urmând a fi predate la societăți autorizate.

**e.** - **poluarea şi alte efecte negative**

- surse de poluare în perioada de execuţie: dacă se respectă tehnologia propusă nu vor apărea surse de poluare (se vor respecta măsurile stabilite prin Avizul de gospodărire a apelor nr…………………. și Avizul A.N.A.N.P. – S.T.NȚ nr………………… );

- surse de poluare în perioada de funcţionare: nu sunt, dacă se urmărește în permanență starea fizică a lucrării.

**f.** - **riscurile de accidente majore şi /sau dezastre relevante, inclusiv cele cauzate de schimbările climatice**

Poluare accidentală datorată defectării unui utilaj sau a unei autobasculante.

**g.** - **riscurile pentru sănătatea umană**

Activitatea de nu constituie un factor de risc pentru sănătatea umană a locuitorilor din zonă (zona din vecinătatea lucrării nu este locuită)

**3) amplasarea proiectelor:**

**a.** - **utilizarea actuală și aprobată a terenurilor**

Conform prevederilor din Certificatului de urbanism nr. 9 /11.05.2020 (folosința actuală:*”teren neproductiv situat în albia și pe malul râului Moldova”*).

**b.** - **bogăția, disponibilitatea, calitatea și capacitatea de regenerare relativă ale resurselor naturale (inclusiv solul, terenurile, apa și biodiversitatea) din zonă și din subteranul acesteia**

La finalizarea lucrării se va reda terenul de pe mal la starea naturală, prin acestă lucrare stopându-se și eroziunea malului.

**c.** -**capacitatea de absorbție a mediului natural, acordându-se o atenție specială următoarelor zone**

i. - zone umede, zone riverane, guri ale râurilor: lucrările propuse prin proiect se desfășoară înalbia minoră a râului Moldova;se vor respecta condițiile impuse prin Avizul A.N.A.N.P. – S.T.NȚ nr…………………

ii. – zone costiere şi mediul marin: nu este cazul.

iv. – arii naturale protejate de interes naţional, comunitar, internaţional:

- ROSCI0363 – ”Râul Moldova între Oniceni și Mitești” (declarat sit de importanţă comunitară prin Ordinul M.M.P. nr. 2387 /2011 pentru modificarea şi completarea Ordinului M.M.D.D.nr. 1964 /2007, privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România).

v. – zone clasificate sau protejate conform legislaţiei în vigoare: situl Natura 2000 menţionat la punctul iv. nu este inclus în Legea nr. 5 /2000 privind aprobarea Planului de amenajare a teritoriului naţional – Secţiunea a III – a – zone protejate.

vi. – zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene: nu sunt.

vii. – zonele cu o densitate mare a populaţiei: zona locuită este situată la aproximativ 2000 m de amplasamentul perimetrului.

viii. – peisaje şi situri importante din punct de vedere istoric, cultural sau arheologic: nu se cunosc date privind impactul asupra acestor categorii de situri

(vor fi analizate, dacă este cazul, de autoritatea judeţeană din domeniul culturii).

**4) tipurile şi caracteristicile impactului potenţial:**

**a)** – importanţa şi extinderea spaţială a impactului: impact redus pe timpul realizării proiectului, dacă se respectă tehnologia de lucru.

**b)** – natura impactului: zgomot, praf, miros, rezultate din activitatea utilajelor şi mijloacelor auto.

**c)** – natura transfrontieră a impactului: nu este cazul.

**d)** – intensitatea şi complexitatea impactului: redusă, dacă se respectă prevederile Avizul A.N.A.N.P. – S.T.NȚ nr…………………

**e)** – probabilitatea impactului: redusă, dacă se respectă prevederile Avizul A.N.A.N.P. – S.T.NȚ nr…………………

**f)** – debutul, durata, frecvenţa şi reversibilitatea preconizate ale impactului: redusă, dacă se respectă prevederile Avizul A.N.A.N.P. – S.T.NȚ nr…………………

**g)** – cumularea impactului cu impactul altor proiecte existente şi sau aprobate: în zonă nu sunt alte proiecte în derulare.

**h)** – posibilitatea de reducere efectivă a impactului: reducerea impactului pe timpul realizării proiectului se va stabili prin caietul de sarcini.

**II. Motivele pe baza cărora s-a stabilit că nu este necesară efectuarea evaluării adecvate:**

Conform referatului Compartimentului C.F.M din cadrul A.P.M. Neamţ întocmit în 25.05.2020:

1. Întrucât proiectul se va desfășura pe raza ROSCI0363 – ”Râul Moldova între Oniceni și Mitești”, sit de importanță comunitară declarat prin Ordinul nr. 2387 /2011 pentru modificarea Ordinului nr. 1964 /2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România se va solicita avizul custodelui, A.N.A.N.P. – S.T.NȚ.

La documentație s-a depus adresa A.N.A.N.P. – S.T.NȚ nr. 158 /31.07.2020 prin care s-a stabilit că nu este necesară întocmirea unui Studiu de evaluare adecvată.

Pe perioada realizării lucrărilor și la încetarea activității se vor respecta condițiile impuse prin Avizul A.N.A.N.P. – S.T.NȚ nr…………………

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

 Având în vedere Adresa nr. 8844/IL/09.06.2020 emisă de Administrația Bazinală de Apă SIRET Bacău rezultă că pentru proiectul respectiv nu este necesară Evaluarea impactului asupra corpurilor de apă.

 **Proiectul propus nu necesită parcurgerea celorlalte etape ale procedurii de evaluare a impactului asupra mediului, de evaluare adecvată și de evaluare a impactului asupra corpurilor de apă.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Neamț.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunileautorităţii publice competente pentru protecţia mediului, care fac obiectul participării publicului inclusiv aprobarea de dezvoltare, potrivit prevederilor Legii contenciosului administrativ nr. [554 /2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările și completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condițiile prevăzute la art. 2 din Legea nr. 292 /2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 /2018 privind evaluarea impactului anumitor proiecte publice și private asupra mediului au obligaţia să solicite autorităţiipublice emitente a deciziei prevăzute la art. 21, alin. (3) sau autorităţiiierarhic superioare revocarea, în tot sau în parte, a respectivei decizii.

 Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22, alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22, alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile din Legii nr. nr. 292 /2018 privind evaluarea impactului anumitor proiecte publice și private asupra mediuluiși ale Legii nr. 554 /2004, cu modificările şi completările ulterioare.